ฮั่งเส็งปิดเช้าบวกแค่ 19.02 จุด หลังตลาดหุ้นสหรัฐปิดแดนลบ
ฮั่งเส็งปิดเช้าบวกแค่ 19.02 จุด หลังตลาดหุ้นสหรัฐปิดแดนลบ
12 พ.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้นเพียงเล็กน้อย โดยดัชนีฮั่งเส็งเพิ่มขึ้น 19.02 จุด หรือ 0.08% ปิดภาคเช้าที่ 25,144.57 จุด เนื่องจากได้รับแรงกดดันจากตลาดหุ้นนิวยอร์กที่ปิดในแดนลบเมื่อคืนนี้ หลังจากบริษัทค้าปลีกรายใหญ่ของสหรัฐเปิดเผยผลประกอบการที่อ่อนแอ ส่งผลให้นักลงทุนวิตกกังวลเกี่ยวกับการใช้จ่ายผู้บริโภคซึ่งถือเป็นหนึ่งในแรงขับเคลื่อนหลักของระบบเศรษฐกิจสหรัฐ
นอกจากนี้ นักลงทุนยังรอดูข้อมูลเศรษฐกิจที่จะมีการเปิดเผยในวันนี้ ซึ่งรวมถึงดัชนีราคาผู้บริโภค (CPI) เดือนเม.ย., สต็อกสินค้าคงคลังภาคธุรกิจเดือนมี.ค. และความเชื่อมั่นผู้บริโภคเบื้องต้นเดือนพ.ค.โดยมหาวิทยาลัยมิชิแกน